Jim Ninowski

James Ninowski, Jr. (o tshotswe ka Mopitlo a le masome a mabedi le borataro, 1936), yo o bitswang "Nino", ke motshameki wa pele wa quarterback wa kgwele ya seAmerika (college football) mo National Football League (NFL) a tshamekela Cleveland Browns, Detroit Lions, Washington Redskins le New Orleans Saints.Jim Ninowski NFL Football Statistics.  Pro Football Reference. Retrieved 22/10/2023. O tshamekile kgwele ya mmadikole (college football) kwa Michigan State University mme o ne a tlhophiwa (drafted) mo legatong la bone la 1958 NFL Draft.

 Dingwaga tsa pele 
O ne a kgaoganya ditiro tsa gagwe tsa quarterback kwa Michigan State ka 1956 ebile gape e le quarterback e e simololang ka 1957 mo ditlhopheng tse di neng di beile thata mo tshamekong ya go taboga gona le ya go fetisa kgwele.Jim Ninowski College Stats.  Sports Reference. Retrieved 22/10/2023. Ka 1957 Spartans e ne ya fetsa e le mo maemong a boraro mo tlhophong ya Associated Press fa morago ga #1 Auburn le mogaisanyi ba ditshimega tsa Big Ten Conference Ohio State.1957 College Football Polls.  Sports Reference. Retrieved 22/10/2023.

Ninowski o ne a tlhophiwa e le mokapoteni wa tlhaselo ya setlhopha sa bokone ka motshameko wa letsatsi la botsalo jwa morena wa North-South Shrine Game e tshamekelwa kwa Orange BowlNorth Stars Set Defense for Running. Retrieved 22/10/2023. kwa Miami. O ne a tlhophiwa e le motshameki wa tlhwatlhwa wa setlhopha sa bokone mo motshamekong o o, o o fentsweng ke North ka 23-20, fa a fetisa ditlhago mo dikgatong di le 295 le touchdown e le nngwe.Ninowski Arm Wins for North. Retrieved 22/10/2023.

 Tsa tiro 

 Cleveland Browns 
Ninowski o ne a tlhophiwa ke Cleveland Browns mo legatong la bone mo 1958 NFL Draft. A tshameka mo 1958 Senior Bowl a tshamekela setlhopha sa  North, o ne a mekamekana le mokatisi mogolo wa gagwe wa isago Paul Brown yo o neng a katisa setlhopha sa South. Ninowski a fetisa touchdown mo karolong ya bone a e isa kwa motlhophiweng ka ene wa Browns Jim Gibbons (legato la botlhano) go dira touchdown e e neng ya fenya motshameko fa North e fenya ka 15-13.North's Seniors Triumph. Retrieved 22/10/2023.

Pele ga a ya kwa Browns kwa motshamekong wa bone wa ditshupo wa 1958, Ninowski o ne e le quarterback ya College All-Stars go fenya 35-19 kgatlhanong le ditshimega tsa NFL Detroit Lions mo motshamekong wa College All-Star Game ka Phatwe a le lesome le botlhano. O ne a golagana le motlhophiwa ka ene wa Browns le Hall-of-Famer wa isago Bobby Mitchell go dira ditlhago tsa touchdown di le 84 le dikgato tse lesome le boferabobedi. Batshameki ba ba ne ba bidiwa batshameki ba tlhwatlhwa mo motshamekong o o, Ninowski a baya rekote  ya All-Star ya go fetisa ditlhago tse lesome le bone go difeleletsa mo ditekong tse masome a mabedi le dikgato tsa go fetisa ditlhago tse 244.College All-Stars Rout Lions, 35-19. Retrieved 22/10/2023.

Ninowski o ne a le mo setlhopheng sa di quarterback sa Browns se se neng se akaretsa Milt Plum, John Borton le Bobby Freeman  ba gaisanela tiro ya go simolola mo phatlheng e e neng e togetswe fa 1957 ke mosimolodi, Tommy O'Connell, a ntshiwa pele ga go bulwa kampa ya ikatiso. Paul Brown o ne a tlhopha Plum e le mosimolodi fa Ninowski a bona tiro ya go nna yo o mo tlhatlhamang ka ditlha tsa 1958 le 1959, a simolola motshameko o le mongwe fela, tatlhegelo ya magare ga setlha sa 1958 kgatlhanong le Lions.

 Metswedi